Таксама ёсць на выстаўцы і дакументы, прадстаўленыя Польскім інстытутам, якія тычацца дзейнасці Таварыства філаматаў і філарэтаў. Але сапраўднай сенсацыяй сталі адшуканыя ў Дзяржаўным гістарычным архіве Літвы даследчыкам Зміцерам Юркевічам метрыкі з запісамі аб хрышчэнні Адама Міцкевіча (1798 г.), аб шлюбе Мацея Маеўскага і Ганны Гарэшкі (1763 г.) — дзядулі і бабулі паэта, а таксама аб хрышчэнні яго маці Барбары Маеўскай (1769 г.).